**[Prijímacie konanie na stredné školy pre školský rok 2017/18](http://www.spseke.sk/web/skola/index.php/22-prijimacie-konanie/102-prijimacie-konanie-na-stredne-skoly-pre-skolsky-rok-2016-17)**

**Kroky pri prijímacích skúškach**

V prvom kole prijímacieho konania na stredných školách sa uchádzači dozvedia svoje poradie po prijímacích skúškach už 11.5.2017 v popoludňajších hodinách. Výsledky prijímacieho konania sú uverejnené na internetovej stránke školy [www.gymgir.edupage.sk](http://www.gymgir.edupage.sk) Prijatému uchádzačovi oznámi stredná škola termín, miesto a spôsob zápisu na štúdium. Zápisný lístok vydáva základná škola v jednom exemplári. Pri zápise si ho ponechá stredná škola, na ktorú sa uchádzač zapíše

Žiadame rodičov zatiaľ neprijatých uchádzačov pre nedostatok miesta, aby nám  obratom oznámili svoje telefónne číslo, na ktorom ich v prípade uvoľnenia miesta môžeme kontaktovať.  Svoje telefónne číslo s menom a priezviskom uchádzača pošlite e-mail: skola@gymgir.edu.sk , alebo nám ho oznámte telefonicky na 054/732 23 25. Ďakujeme.

**Ako sa odvolať**

**Upozornenie:** zákonný zástupca uchádzača sa môže písomne odvolať až po prevzatí Rozhodnutia o neprijatí pre nedostatok miesta. *Ak uchádzač nebol prijatý pre nedostatok miesta, môže sa zákonný zástupca uchádzača proti neprijatiu odvolať. Odvolanie musí byť postavené na konkrétnej výhrade.* Odvolanie sa musí adresovať tomu, kto rozhodnutie o neprijatí uchádzača vydal, teda riaditeľovi školy. Tento môže o odvolaní rozhodnúť sám. Preskúma dôvody odvolania a ak zistí, že je pravdou to, na čo sa uchádzač odvolal, vydá znovu rozhodnutie o zrušení pôvodného rozhodnutia a následne rozhodne inak (tzv. autoremedúra). Ak nezistí dôvody na zrušenie svojho rozhodnutia, postúpi odvolanie zriaďovateľovi školy (príslušný samosprávny kraj). Zriaďovateľ ako odvolací orgán v druhom stupni znova preskúma obsah odvolania a následne potvrdí alebo nepotvrdí rozhodnutie riaditeľa a rozhodne, či riaditeľ vydal správne alebo nesprávne rozhodnutie.

**Tieto informácie nemôžu byť použité na právne účely a majú len informatívny charakter.**